عبد الفتاح راشد

عبد الفتاح راشد مزيكا ومغنى مصرى من مواليد 10 ابريل 1927 بمحافظة الفيوم  اللى أتم فيها دراساته المختلفة بعدين دخل المعهد العالى للمزيكا العربية واتخرج منه سنة 1948 وعمل بالتدريس لمدة 3 سنين استقال بعدها واتعين وكيل للرقابة على الأغانى والتسجيلات بوزارة الثقافة واخد تفرغ منها لمدة طويلة علشان المزيكا والغناء. ومع بداية الخمسينات كانت له مجموعة من الاغانى، بعضها من تلحينه، او لحنها له ملحنون تانيين .

كان عبد الفتاح راشد موظف بادارة الرقابه على المصنفات الفنية ومراقبة النصوص المسرحية و هو حاصل على وسام من جلالة الملك حسين ملك الاردن  ساعتها  و كان كمان رقيب فنى على المسرحيات.

 أهم أغانيه 
سبحان ربى «يامن عشقت سناه» كلمات عبد الله شمس الدين - «القلب لما مال» - «ياجميل» ألحان عزت الجاهلى - «الصلاة ع الزين» كلمات نجيب نجم - «ابتسم للدنيا» كلمات ابراهيم أبو زيد - «ل الديان عودي» كلمات محمد الشهاوى - «باحبك والهوى فاض بى» كلمات عبد اللطيف البسيونى - «جرحنى الرمش» كلمات صلاح محمد على - «حبى لبلدى» كلمات طه شلبى - «رمضان كريم» كلمات حامد حسن الأطمس - «ست العرايس» كلمات زين العابدين عبد الله – «عم يا صياد» كلمات على الشيرازى – «قالتلى وقلت لها» كلمات عبد العزيز سلام – «مصر الامل» كلمات محمد عبده عيسى – «موال الحب» نظم لملوم الباسل – «مصر حلوه» كلمات صلاح فايز – «مسافر ليل» كلمات سمير الطائر – «يابهيه» كلمات ياسر محمد غزاوى – «يارحمن يارحيم» كلمات مصطفى الطائر – «يامن يراه فؤادى» كلمات عبد الله شمس الدين – «ميعادنا بكره» كلمات فتحى قورة – «قصيدة رباه يا ذا العرش» شعر على الفقى.

غنى عبد الفتاح راشد لملحنين تانيين غيره:

بسم الله ماشاء الله «سبحان الله» كلمات نبيل الفكهانى ألحان: رضا حمدى.

«أنت الســبب» كلمات زين العابدين عبد الله الحان محمود كامل

«يا أبو قلب ظريف» من فيلم (بين قلبين) كلمات فؤاد بدوى ولحن فؤاد حلمى

«ابتهال / يا رسول الله» كلمات عبد المحسن الرفاعي

«قلبى هيفرح» كلمات عبد اللطيف البسيونى و ألحان: محمد الموجى.

بعد رحلة غنائيه بدأها لما استمع ليه الموسيقار مدحت عاصم وقدمه للاذاعه اللى سجل ليها مجموعة ضخمه من الاغانى معظمها لحنها لنفسه. وواصل مشواره فى التلحين لغيره من المطربين زى: كارم محمود وشهرزاد ومحمد رشدى ومحمد العزبى و أحمد ابراهيم والمنشد الشيخ محمد الطوخى وغيرهم.

 افلامه 
شارك عبد الفتاح الراشد فى البطولة الغنائيه لعدة أفلام سينمائية من بينها:

فيلم «العرسان الثلاثة» للمخرج حسن حلمى، سنة 1947.

فيلم «بين قلبين» للمخرج محمد عبد الجواد، سنة 1953.

فيلم «ملكة الليل» للمخرج حسن رمزى سنة 1971.

فيلم «دعونا نحب» للمخرج السيد زيادة سنة 1975.

فيلم «خفايا الدنيا» للمخرج ابراهيم لاما، سنة 1942.

فيلم «ابن الصحراء» للمخرج ابراهيم لاما سنة 1942.

مات عبد الفتاح راشد فى 18 ابريل 2000 عن عمر 73 سنة.  
 شوف كمان 

 رواد الغناء فى القرن 19
 المصادر 

تصنيف:مغنيين مصريين
تصنيف:وفيات 2000
تصنيف:مواليد 1927
تصنيف:صفحات تستخدم خاصية P3136
تصنيف:صفحات تستخدم خاصية P345
تصنيف:صفحات بيها بيانات ويكى بيانات
تصنيف:صفحات تستخدم خاصية P106
تصنيف:صفحات تستخدم خاصية P570
تصنيف:صفحات تستخدم خاصية P569
تصنيف:صفحات بترجمات غير مراجعة